Komisijos pranešimas Europos Parlamentui ir Tarybai dėl EŽŪOGF Garantijų skyriaus išlaidų - Išankstinio perspėjimo sistema nr. 6/2005 /* SEK/2005/1042 galutinis */





[pic] | EUROPOS BENDRIJŲ KOMISIJA | Briuselis, 29.7.2005 SEK(2005) 1042 galutinis KOMISIJOS PRANEŠIMAS EUROPOS PARLAMENTUI IR TARYBAI dėl EŽŪOGF Garantijų skyriaus išlaidų Išankstinio perspėjimo sistema nr. 6/2005 TURINYS 1. ĮVADAS 3 2. PASTABOS DėL 2005 M. BIUDžETO VYKDYMO 3 3. IšVADOS 5 ĮVADAS I priede pateikiamas 2004 m. spalio 16 d.–2005 m. balandžio 30 d. laikotarpio faktinis biudžeto vykdymas, palyginti su pagal išlaidų pobūdį nustatomu rodikliu, nustatytas remiantis 2000 m. rugsėjo 26 d. Tarybos reglamento (EB) Nr. 2040/2000 dėl biudžeto vykdymo tvarkos[1] nuostatomis. PASTABOS DėL 2005 M. BIUDžETO VYKDYMO Toliau pateikiamas trumpas komentaras apie reikšmingiausius skirtumus tarp faktinio ir rodikliu numatyto 2005 m. biudžeto vykdymo lygio įvairiems sektoriams. (Pastaba: skliaustuose pateikiamas faktinis vykdymo lygis: (+) viršytas, (–) nepasiektas. Monetariniai veiksniai Dolerio ir euro kurso santykis Per minėtą laikotarpį patirtose išlaidose atsispindi dolerio ir euro kurso santykio kitimas. Išlaidas, skirtas didžiajai daliai eksporto grąžinamųjų išmokų už žemės ūkio produktus, ypač už grūdus ir cukrų, bei tam tikrai valstybių vidaus pagalbai, pvz., pagalbai už medvilnę, paveikia euro ir dolerio kurso kaita. Biudžeto valdymo institucijos priimtas biudžetas buvo grindžiamas 2005 m. PBP, kuris buvo parengtas remiantis vidutiniu euro kursu 1 EUR = 1,25 USD, prašomais asignavimais. Reikėtų pažymėti, kad 2004 m. rugpjūčio 1 d.–2005 m. balandžio 30 d. vidutinis dolerio kursas apytikriai buvo 1 EUR = 1,28 USD, t. y. maždaug 2% aukštesnis už kursą, kuriuo remtasi rengiant 2005 m. biudžetą. 1a subkategorija – Rinkos veiksniai Rinkos priemonės grūdams (+ 22,9 mln. EUR) Šio mėnesio biudžeto vykdymo lygis rodo nedidelį, palyginti su rodiklio lygiu, 23 mln. EUR perviršį. Komisija tikisi, kad šis skirtumas tarp rodiklio ir šios priemonės vykdymo lygio ir toliau didės, o dėl viešajam saugojimui skirtų grūdų kiekių padidėjimo po pernelyg gausaus 2004–2005 m. derliaus tikimasi, kad bus žymus šio sektoriaus turimų asignavimų sunaudojimo perviršis. Tiesioginės išmokos už pasėlius (+ 336,0 mln. EUR) Komisija laikosi nuomonės, kad dabartinis pernelyg didelis šio sektoriaus asignavimų panaudojimas, palyginti su rodiklio lygiu, neatspindi galimų kasmetinių tendencijų. Atlikusi valstybių narių numatytų mokėjimų tyrimą, paremtą jų pranešimais apie parametrus, kuriais grindžiamas šios tvarkos įgyvendinimas, Komisija apskaičiavo, kad pernelyg didelis turimų asignavimų panaudojimas iki šių biudžetinių metų pabaigos sumažės. Maisto programos (+ 99,1 mln. EUR) Kaip jau buvo nurodyta ankstesnėje ataskaitoje, tikimasi, kad per didelis asignavimų panaudojimas šiame laikotarpyje yra laikinas reiškinys, kurio baigiantis šiems biudžetiniams metams nebeliks. Cukrus (– 199,7 mln. EUR) Dabar asignavimai šiame sektoriuje panaudojami nepakankamai, palyginti su rodiklio lygiu, dėl šiais biudžetiniais metais, palyginti su praėjusiais, sulėtėjusio eksporto grąžinamųjų išmokų išmokėjimo ritmo. Didelių į viešąjį saugojimą patekančių cukraus kiekių poveikis dar nėra matomas tarp šio sektoriaus išlaidų. Tekstilės augalai (+ 97,7 mln. EUR) Komisija priėmė sprendimą dėl pagalbos už medvilnę galutinės normos. Išlaidos už medvilnę bus maždaug 67 mln. EUR didesnės nei 2005 m. biudžete šiai priemonei numatyta suma. Horizontalaus pobūdžio tiesioginė pagalba (+51,7 mln. EUR) Šio supaprastintų išmokų už plotą schemos (SAPS), kuri apima aštuonias iš dešimties naujųjų valstybių narių, pernelyg didelio asignavimų panaudojimo priežastis yra dvigubo kurso poveikis, atsirandantis dėl to, kad bendros valiutos erdvei nepriklausančios valstybės narės pagalbą išmoka nacionaline valiuta. Pienas ir pieno produktai (– 319,1 mln. EUR) Komisija patvirtina nuo šio vasario mėnesio rodiklio rodomą nepakankamo asignavimų panaudojimo tendenciją šiame sektoriuje ir mano, kad tokia situacija išliks iki šių biudžetinių metų pabaigos ir kad nepakankamas panaudojimas gali netgi padvigubėti, jei šiame sektoriuje išsilaikys esamos palankios vidaus ir išorės rinkos sąlygos. Šios sąlygos leido Komisijai sumažinti eksporto gražinamųjų išmokų ir vidaus rinkos pagalbos normas už skirtingus šio sektoriaus produktus. Galvijiena (– 30,4 mln. EUR) Rodiklis rodo šiuo metu esamą nepakankamą asignavimų panaudojimą, kuris, Komisijos nuomone, yra laikinas. Tačiau, remiantis turimais duomenimis ir, jeigu valstybės narės sumokės visas 2004 m. priemokas už gyvulius, tuomet šiame sektoriuje asignavimų panaudojimas iki šių biudžetinių metų pabaigos bus viršytas. Sąskaitų patikrinimas ir patvirtinimas (– 500,0 mln. EUR) Pagal atitikties patvirtinimo procedūrą biudžete buvo numatytos 330 mln. EUR siekiančios kompensacijos. Nepaisant to, kad Komisija dar oficialiai nėra priėmusi visų siūlomų sprendimų dėl sąskaitų patikrinimo ir patvirtinimo, šiuo metu tikimasi, kad šie sprendimai bus priimti dėl maždaug 500 mln. EUR, ir tokiu būdu kompensacijų sumos iki šių finansinių metų pabaigos padidės maždaug iki 170 mln. EUR. 1b subkategorija – Kaimo plėtra (+ 56,3 mln. EUR) Asignavimai kaimo plėtrai (ES-15) ir pereinamojo laikotarpio priemonei naujosioms valstybėms narėms buvo nustatyti ties viršutine šios subkategorijos riba. Visi su šia priemone susiję įsipareigojimai buvo prisiimti nuo 2005 m. balandžio mėn. Dabartinis pernelyg didelis panaudojimas yra laikinas ir jis apima EŽŪOGF Garantijų skyriaus kaimo plėtros asignavimus. Nustačius šiems asignavimams aukščiausią ribą, asignavimų panaudojimo perviršio iki šių biudžetinių metų pabaigos šiai subkategorijai negali atsirasti. IšVADOS 1a subkategorijai, asignavimų panaudojimas valstybių narių išlaidoms nuo 2004 m. spalio 16 d. iki 2005 m. balandžio 30 d. sudarė 34 985,0 mln. EUR, t.y. 81,7% turimų asignavimų. Šio laikotarpio biudžeto asignavimų panaudojimo perviršis, lyginant su rodikliu, sudarė maždaug 24,0 mln. EUR. Šis perviršis iš esmės gali būti priskirtas augalinių produktų sektoriui, o gyvūninės kilmės produktų sektoriuje matomas nepakankamas biudžeto asignavimų panaudojimas. Šiuo metu Komisija mano, kad ir augalinių produktų sektoriuje (pernelyg didelis asignavimų panaudojimas), ir gyvūninės kilmės produktų sektoriuje (nepakankamas asignavimų panaudojimas) indikatoriaus nurodyta tendencija išsilaikys iki šių biudžetinių metų pabaigos. 1b subkategorijai, asignavimų panaudojimas valstybių narių išlaidoms nuo 2004 m. spalio 16 d. iki 2005 m. balandžio 30 d. sudarė 3 291,8 mln. EUR, t.y. 48,1% turimų asignavimų. Šiuo metu Komisija tikisi, kad šio sektoriaus asignavimai bus panaudoti taip, kaip numatyta 2005 m. biudžete. [pic] [1] OL L 244, 2000 9 29, p. 27.